wickkiey/tamil-wikipedia-chunked huggingface dataset:
# தி காட்பாதர் (திரைப்படம்)

## வகை

நாடகப்படம்
# தி காட்பாதர் (திரைப்படம்)

## கதை

மாபியாத்தலைவரான விட்டோ கார்லியோன் தனது கொள்கைகளால் தன்னிடம் உதவி கேட்டு வருபவர்களின் விருப்பங்களிற்கேற்ப கொலை கொள்ளை ஆகிய காரியங்களில் ஈடுபட்டு வரும் இவரை அனைவரும் தந்தை என அழைப்பர்.எதிரிகளினால் இவர் கொல்லப்படவே இவரது இளைய மகன் தனது தந்தையின் பாதையில் எதிரிகளை பழிதீர்ப்பதே முதல் பாகத்தின் கதை.
# 1968

**1968** (**MCMLXVIII**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும்.
# 1968

## நிகழ்வுகள்

- பெப்ரவரி 7 - இந்திய விமானப்படையின் அன்டோனொவ்-12 விமானம் இமாச்சலப் பிரதேசத்தில் வீழ்ந்து நொருங்கியதில் அதில் பயணம் செய்த 98 இராணுவத்தினரும், 6 பணியாளர்களும் கொல்லப்பட்டனர். இறந்தவர்களின் 5 பேரின் உடல்கள் மட்டுமே மீட்கப்பட்டன.
- பெப்ரவரி 8 - போயிங் 747 விமானத்தினது முதற் பறப்பு
- மார்ச் 12 - மொறீசியஸ் பிரித்தானிய ஆட்சியிலிருந்து விடுதலை பெற்றது.
- டிசம்பர் 25 - இந்திய நாட்டில் தமிழ்நாடு மாநிலத்தில் கீழ்வெண்மணி என்ற இடத்தில் கீழ்வெண்மணிப் படுகொலைகள் நடந்தது.
# 1968

## பிறப்புகள்

- மார்ச் 2 - டேனியல் கிரெய்க், பிரித்தானிய நடிகர்
- மார்ச் 23 - மைக் அத்தர்ட்டன், இங்கிலாந்து துடுப்பட்ட வீரர்
- மார்ச் 28 - நாசர் ஹுசைன், இங்கிலாந்து துடுப்பாட்ட வீரர்
- மார்ச் 30 - செலின் டியான், கனேடியப் பாடகர்
- மே 28 - கைலி மினாக், ஆத்திரேலிய நடிகை
- சூலை 16 - தன்ராஜ் பிள்ளை, இந்திய ஹாக்கி வீரர்
- ஆகஸ்டு 5 - மரீன் லெ பென், பிரெஞ்சு அரசியல்வாதி
- செப்டம்பர் 25 - வில் சிமித், அமெரிக்கப் பாடகர், நடிகர்
- அக்டோபர் 9 - டிராய் டேவிஸ், அமெரிக்க மனித உரிமையாளர் (இ. 2011)
- அக்டோபர் 12 - ஹக் ஜேக்மேன், ஆத்திரேலிய நடிகர்
# 1968

## இறப்புகள்

- பெப்ரவரி 21 - Howard Walter Florey, நோபல் பரிசு பெற்ற ஆஸ்திரேலியர் (பி. 1898)
- மார்ச் 27 - Yuri Gagarin, விண்வெளி வீரர் (பி. 1934)
- ஏப்ரல் 1 - Lev Davidovich Landau, நோபல் பரிசு பெற்ற ரசியர் (பி. 1908)
- ஏப்ரல் 4 - Rev. Martin Luther King Jr., நோபல் பரிசு பெற்ற அமெரிக்கர் (பி. 1929)
- ஜூன் 1 - Helen Keller (b. 1880)
- ஜூன் 14 - Salvatore Quasimodo, நோபல் பரிசு பெற்ற இத்தாலிய எழுத்தாளர் (பி. 1901)
- ஜூலை 18 - Corneille Heymans, நோபல் பரிசு பெற்றவர் (பி. 1892)
- ஜூலை 23 - Henry Hallett Dale, நோபல் பரிசு பெற்ற ஆங்கிலேயர் (பி. 1875)
- ஜூலை 28 - Otto Hahn, நோபல் பரிசு பெற்ற ஜேர்மானியர் (பி. 1879)
# 1968

## நோபல் பரிசுகள்

- இயற்பியல் - Luis Walter Alvarez
- வேதியியல் - Lars Onsager
- மருத்துவம் - Robert W. Holley, Har Gobind Khorana, Marshall W. Nirenberg
- இலக்கியம் - Yasunari Kawabata
- சமாதானம் - René Cassin
# டிரைவர் 3

**டிரைவர் 3**(**Driver 3**) நிகழ்பட விளையாட்டு எக்ஸ் பாக்ஸ் மற்றும் பிளேஸ்டேசன் 2 ஆகிய இயந்திரங்களிற்காக ஆனி மாதம் 21, 2003 அன்று வட அமெரிக்காவில் வெளியிடப்பட்டது.
# டிரைவர் 3

## கதை

மியாமியின் காவல் துறையில் பணி புரியும் டானர் கொள்ளைக்கும்பல்களைப் பிடிக்கத்திட்டமிட்டு அந்தக் கும்பலுடனேயே கொள்ளைக்காரனாக நடிக்கும் டானர் பல வழிகளில் அவர்களுக்கு உதவி புரிகின்ற மாதிரி நடிக்கின்றார்.அதே சமயம் உதவியும் செய்கின்றார்.இவ்வாறு அவர் செய்யும் உதவிகளையே நாம் இந்நிகழ்பட விளையாட்டில் விளையாடுவது குறிப்பிடத்தக்கது.  
de:Driver (Spieleserie)#Driv3r
# படிமம்:Driv3rbox.jpg

## Summary

*DRIV3R* box art. Source: . Image property of copyright holder.
# படிமம்:Driv3rbox.jpg

## Fair use rationale for use in the article Driv3r

Though this image is subject to copyright, its use is covered by the U.S. fair use laws because:
1. It illustrates an educational article about the game from which the cover illustration was taken.
1. The use of the cover will not affect the value of the original work or limit the copyright holder's rights or ability to distribute the original. In particular, copies could not be used to make illegal copies of the game.
1. It is a low resolution image.
1. The image is only a small portion of the commercial product.
1. It is not replaceable with an uncopyrighted or freely copyrighted image of comparable educational value.
# மூன்றாம் பிறை (திரைப்படம்)

**மூன்றாம் பிறை** (*Moondram Pirai*) 1982ஆம் ஆண்டில் வந்த தமிழ்த் திரைப்படமாகும். இயக்குநர் பாலுமகேந்திராவின் இயக்கத்தில் வெளிவந்த இத்திரைப்படத்தில் கமல்ஹாசன் மற்றும் ஸ்ரீதேவி ஆகியோர் நடித்துள்ளனர். இத்திரைப்படத்தில் சிறப்பாக நடித்ததற்காக கமல்ஹாசன் சிறந்த நடிகருக்கான தேசிய விருதைப் பெற்றது குறிப்பிடத்தக்கது.  
இத்திரைப்படம் 330 நாட்கள் மேல் வெற்றிகரமாக ஓடிய காதல்படம்மாகும். 1983 ஆண்டில் இத்திரைப்படத்தை பாலுமகேந்திரா அவர்கள் இந்தி மொழியிலும் கமல், ஸ்ரீதேவி நடிப்பில் 'சந்மா' எனும் பெயரில் மீண்டும் எடுத்து வெளியிட்டார்.  
கவிஞர் கண்ணதாசன் அவர்கள் பணியாற்றி கடைசி திரைப்படம் இதுவாகும். "கண்ணே கலைமானே" எனும் பாடல் தான் அவர் இறப்பதற்கு முன்பாக எழுதிய கடைசி பாடலாகும்.
# மூன்றாம் பிறை (திரைப்படம்)

## கதை

விபத்தின் காரணமாக மன நோயாளியாக்கப்படும் விஜி (ஸ்ரீதேவி) பின்னர் தவறுதலாக விலைமாதுவாக விற்கப்படுகின்றார். அவரை அங்கு சந்தித்துக் கொள்ளும் நல்ல மனம் கொண்ட சீனுவாசன் (கமல்ஹாசன்) எனும் ஆசிரியர் அவளைக் காப்பாற்றி தமது வீட்டிற்கு அழைத்துச் சென்று பாதுகாக்கிறார். பின் அவரின் வீட்டிற்கு அழைத்துச் செல்லப்படுகின்றார். நாளடைவில் விஜி மீது காதல் கொள்கிறார் சீனுவாசன். விஜியைக் காணாமல் அவளது பெற்றோர் காவல்துறையினர் உதவியோடு தேடுகின்றனர். இந்நிலையில் சீனு விஜியின் மனநோய்தீர தமக்கு தெரிந்த வைத்தியர் மூலம் குணப்படுத்த முயல்கிறார். வைத்தியர் நோய் குணமாக சில நாட்கள் ஆகும் எனக் கூறி சிறிது சிறிதாக விஜியை குணப்படுத்தி வருகிறார். இந்நிலையில் விஜி சீனுவிடத்தில் இருப்பதை அறியும் பெற்றோர் அவளை அழைத்துப் போக வருகின்றனர். விஜியின் மனநோய் குணமாகிறது. அப்போது விஜியை அழைத்து செல்ல வரும் விஜியின் தாயிடம் 'விஜிக்கு மனநோய் பீடித்தது குறித்தும் பின் குணமானது குறித்தும் விஜிக்குத் தெரிந்தால் மனோரீதியான பிரச்சனைகள் விழையலாம்' என வைத்தியர் அறிவுறுத்துகிறார். விஜியை அழைத்துக் கொண்டு இரயிலில் அமர்கிறார் தாய். அப்போது விஜி அழைத்துச் செல்லப்படும் செய்தி கேள்விப்பட்டு இரயில் நிலையம் வரும் சீனு, இரயில் பெட்டியில் அமர்ந்திருக்கும் விஜியிடம் தனக்கும் விஜிக்கும் இருந்த சில விஷயங்களை சில செய்கைகள் மூலம் உணர்த்த முயல, அதை ஏதோ ஒரு பைத்தியத்தின் செய்கைகள் என எண்ணுகிறாள் விஜி. மன நோயின் பாதிப்பு இல்லாமல் போனபின் ரயில் நிலையத்தில் சீனு விஜியிடம் பேச பல முயற்சிகள் செய்தும் அவரால் பேச முடியாது போகவே விஜியும் அவரைப் பைத்தியக்காரன் என்று பார்வையிடவும் இரயிலும் புறப்பட்டுச் செல்லவும் திரைக்கதை முடிவு பெறுகின்றது .
# மூன்றாம் பிறை (திரைப்படம்)

## நடிகர்கள்

- கமல்ஹாசன் - ஆர். சீனிவாஸ் "சீனு"
- ஸ்ரீதேவி - பாக்யலட்சுமி / விஜயா "விஜி"
- ஒய். ஜி. மகேந்திரன் - சீனிவாசனின் நண்பன்
- பூர்ணம் விஸ்வநாதன் - விஸ்வநாதன், பள்ளி தலைமையாசிரியர்.
- சில்க் ஸ்மிதா - திருமதி. விஸ்வநாதன்
- காந்திமதி - விபச்சார விடுதி நடத்துபவர்.
- எஸ். ஆர். வீரராகவன் - வேதாச்சலம்
- ஜெ. வி. ராமமூர்த்தி - ஆயுர்வேத மருத்துவர்
- கே. நடராஜ் - நடராஜன், மர ஆசாரி.
# மூன்றாம் பிறை (திரைப்படம்)

## ஸ்ரீதேவியின் பாத்திர சிறப்பு

உண்மையில் இக்கதையில் ஸ்ரீதேவியின் உண்மையான கதாபாத்திரப் பெயர் பாக்யா என்ற பாக்கிய லட்சுமி ஆகும். ஆனால், விபத்திற்குப் பிறகு மனநலம் பாதிக்கப்பட்டதால் இவளது உண்மைப் பெயர் தெரியாத காரணத்தால் விஜி என்று அழைக்கப்படுகிறாள். அதனால்தான்,மனநலம் குணமானபின், சீனுவால் "விஜி" என்றழைக்கப்பட்டபோது அது வேறு யாரோ என நினைத்துக் கொள்கிறாள் குணமான பாக்கியா.
# மூன்றாம் பிறை (திரைப்படம்)

## பாடல்கள்

இளையராஜா அவர்கள் இப்படத்திற்கு பாடல் இசை அமைத்துள்ளார். தமிழ் பாடல் வரிகள் கண்ணதாசன், வைரமுத்து மற்றும் கங்கை அமரன் ஆகியோர் எழுதியுள்ளனர்.
| **எண்.** | **பாடல்** | **பாடகர்(கள்)** | **பாடலாசிரியர்** | **நீளம்** |  |
| --- | --- | --- | --- | --- | --- |
| 1 | கண்ணே கலைமானே | கே. ஜே. யேசுதாஸ் | கண்ணதாசன் | 04:13 |  |
| 2 | கண்ணே கலைமானே (சோகம்) | கே. ஜே. யேசுதாஸ் | 01:09 |  |  |
| 3 | நரி கதை | கமல்ஹாசன், ஸ்ரீதேவி | வைரமுத்து | 04:05 |  |
| 4 | பொன்மேனி உருகுதே | எஸ். ஜானகி | கங்கை அமரன் | 04:35 |  |
| 5 | பூங்காற்று | கே. ஜே. யேசுதாஸ் | கண்ணதாசன் | 04:22 |  |
| 6 | வானெங்கும் தங்க | எஸ். பி. பாலசுப்பிரமணியம், எஸ். ஜானகி | வைரமுத்து | 04:34 | } |
# மூன்றாம் பிறை (திரைப்படம்)

## நரிக்கதை பாடல்

சீனுவிடம் விஜி கதை சொல்லக் கேட்க சீனு இந்த நரிக்கதையைப் பாடலாகப் பாடுகிறான். முன்பொரு காலத்தில் நரி ஒன்று சாயத்தொட்டி ஒன்றில் தவறி விழுந்ததால் தனது சொந்த நிறம் மாறி நீலநிறமாகி விடுகிறது. காட்டில் உள்ள மற்றற விலங்குகள் நீலநரியை புது மிருகம் எண்ணி அஞ்ச, அனைத்து விலங்குகளையும் பயமுறுத்தி அரசாட்சி அதிகாரம் செய்கிறது நரி. ஒருநாள் மழையில் நனையும் நரியின் நீலச்சாயம் கரைகிறது. நரியின் உண்மை உருவம் வெளிப்பட மற்ற விலங்குகள் நரியைக் காட்டைவிட்டு விரட்டுகின்றன .
# மூன்றாம் பிறை (திரைப்படம்)

## விருதுகள்

| விருது | விழா | வகை | வேட்பாளர் | முடிவு |
| --- | --- | --- | --- | --- |
| தேசிய திரைப்பட விருதுகள், இந்தியா | 30வது தேசிய திரைப்பட விருது வழங்கும் விழா | சிறந்த நடிகர் | கமல்ஹாசன் |  |
| சிறந்த ஒளிப்பதிவாளர் | பாலுமகேந்திரா |  |  |  |
| தென்னிந்திய பிலிம்பேர் விருதுகள் | 28வது தென்னிந்திய பிலிம்பேர் விருது விழா | சிறந்த இயக்குநருக்கான பிலிம்பேர் விருது – தமிழ் | பாலுமகேந்திரா |  |
| தமிழக அரசு திரைப்பட விருதுகள் | 1982ஆம் ஆண்டிற்கான தமிழக அரசு விருது வழங்கும் விழா | சிறந்த திரைப்படம் (மூன்றாம் பரிசு) | *மூன்றாம் பிறை* |  |
| சிறந்த நடிகர் | கமல்ஹாசன் |  |  |  |
| சிறந்த நடகை | ஸ்ரீதேவி |  |  |  |
| சிறந்த பாடகர் (ஆண்) | கே. ஜே. யேசுதாஸ் |  |  |  |
| சிறந்த பாடகர் (பெண்) | எஸ். ஜானகி | } |  |  |
# 12 பி (திரைப்படம்)

***12 பி*** (*12B*) திரைப்படம் 2001 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் ஷாம், சிம்ரன், ஜோதிகா, விவேக் போன்றவர்கள் நடித்துள்ளனர். இயக்குநர் ஜீவாவின் எழுத்து இயக்கம் ஒளிப்பதிவில் வெளிவந்த திரைப்படமாகும். இப்படத்தின் வழியாக ஜீவா இயக்குநராக அறிமுகமானார். படத்திற்கான உரையாடலை சுஜாதா எழுதினார். ஆரிசு ஜெயராஜ் படத்திற்கு இசையமைத்தார். புன்னகைப்பூவே என்ற பாடல் மிகவும் பரவலாகப் பேசப்பட்டது. இந்த படத்தில் ஷாம் நாயகனாக அறிமுகமானார். இப்படத்தில் சிம்ரன், ஜோதிகா ஆகியோர் நாயகிகளாக நடித்தனர். இந்தி நடிகர்கள் சுனில் ஷெட்டி மற்றும் மூன் மூன் சென் ஆகியோர் துணை வேடங்களில் நடித்தனர். படத்தொகுப்பை பி. லெனின், வி. டி. விஜயன் ஆகியோர் மேற்கொண்டனர்.  
12பி படமானது 1998 ஆம் ஆண்டு வெளியான பிரித்தானிய-அமெரிக்க காதல் நாடகத் திரைப்படமான *ஸ்லைடிங் டோர்ஸ்* என்ற படத்தின் அதிகாரப்பூர்வமற்ற மறுஆக்கம் ஆகும். இந்தத் திரைப்படம் தமிழ்த் திரையுலகில் இரட்டைக் கதை சொல்லலை அறிமுகப்படுத்தியது; ஒரு மனிதன் ஒரு பேருந்தைப் பிடிப்பதைப் பொறுத்து அவனது வாழ்க்கையில் நடக்கும் நிகழ்வுகளை இது சித்தரிக்கிறது. தமிழ்த் திரையுலகின் இரண்டு முன்னணி பெண் நடிகைகளான சிம்ரன், ஜோதிகா ஆகியோர் நடித்ததற்காக இந்தப் படம் கவனத்தைப் பெற்றது; ஷெட்டி, சென் தோன்றிய முதல் தமிழ் படமும் இதுதான். இந்தப் படம் 2001 செப்டம்பர் 28 அன்று வெளியானது.வணிக ரீதியாக சராசரி வெற்றியைப் பெற்றது. விமர்சகர்கள் படத்தின் மாறுபட்ட திரைக்கதை அமைப்பைப் பாராட்டினர், ஆனால் கதையை விமர்சித்தனர், இது அவர்களுக்கு குழப்பத்தை ஏற்படுத்தியது.
# 12 பி (திரைப்படம்)

## வகை

மசாலாப்படம்
# 12 பி (திரைப்படம்)

## கதை

வேலை தேடிச்செல்லும் நபரான சக்தி ஒரு அழகிய பெண்ணைப் பார்த்து மயங்குகின்றார். அவர் அப்பெண்ணின் பின்னே செல்கின்றார். மேலும் அவர் செல்ல வேண்டிய பேருந்தும் சென்றது வங்கியில் அவருக்குக் கிடைக்க வேண்டிய வேலையும் பறிபோனது. அதே வேளை கதையில் மாற்றம். இவ்வாறு அவர் வேலைக்குச் சென்றிருந்தால் என்ன நடந்திருக்கும் என்ற கற்பனைக்கதையினுள்ளும் அழைக்கப்படுகின்றோம் நாம். அவ்வாறு வேலைக்குச் செல்லும் சக்திக்கு வங்கியில் வேலை கிடைத்தது. அங்கு அவர் பின் தொடர்ந்து சென்ற பெண்ணிடம் தன் காதலை வெளிப்படுத்த முயற்சி செய்தும் பயனெதுவும் இல்லை. ஆனால் வங்கியிலிருந்த ஒரு பெண்ணால் காதலிக்கப்பட்டார். பேருந்து நிலையத்தில் பெண்ணைத் தொடர்ந்து சென்ற சக்தியோ வேலை கிடைக்காது பல துன்பங்களுக்கு ஆளாக நேரிடுகின்றது. இறுதியில் நண்பர் ஒருவரின் உதவியுடன் வாகனங்களைத் திருத்துபவராகப் பணி புரிந்தார். இவ்வாறு இருக்கும் போது அவர் பின் தொடர்ந்து சென்ற பெண்ணைப் காண்கின்றார். அவரிடம் உள்ள தன் காதலை வெளிப்படுத்துகின்றார். இருவருக்கும் ஏற்படும் காதலில் திடீரென அப்பெண்ணைத் திருமணம் செய்து கொள்ள வந்த அவள் மாமன் அவளைத் தான் காதல் செய்வதாகக் கூறுகின்றான். இப்பிரச்சனையிலிருந்து எவ்வாறு சக்தியும் அவன் காதலியும் தப்பிக்கின்றனர் என திரைக்கதை நகருகின்றது.
# 12 பி (திரைப்படம்)

## இசை

இப்படத்திற்கு ஹாரிஸ் ஜயராஜ் இசையமைத்தார். குறிப்பாக "ஒரு புன்னகைப் பூவே" பாடல் பிரபலமானது. "ஆனந்தம்" என்ற செல்லிசைப் பாடலை பிரேம்ஜி அமரன் பாடினார்.
# நவரசா

***நவரசா*** *(Nine Emotions)* (2005) ஆம் ஆண்டு வெளிவந்த தமிழ்த் திரைப்படமாகும்.சந்தோஷ் சிவன் இயக்கத்தில் வெளிவந்த இத்திரைப்படத்தில் பி.ஸ்வேதா,குஷ்பு,பாபி டார்லிங் மற்றும் பலர் நடித்துள்ளது குறிப்பிடத்தக்கது.
# நவரசா

## வகை

சுதந்திரப்படம்
# நவரசா

## கதை

பி. ஸ்வேதா தனது இளமைப்பருவத்திலிருந்து பூப்பெய்கின்றார் அச்சமயம் தனது மாமனான கௌதம் (குஷ்பு) ஒவ்வொரு இரவும் பெண்ணாக மாற்றம் அடைவதனையும் காண்கின்றாள்.மேலும் மூன்றாம் மனித இனமாகப் பிறந்த இவளின் மாமாவும் அவ்விடத்திலிருந்து ஓடி கோவகம் விழாவில் வேறொரு மூன்றாம் மனித இனத்தைச் சேர்ந்தவரைத் திருமணம் செய்து கொள்ளவதற்காகச் செல்கின்றார்.இவரைத் தேடிச் செல்லும் ஸ்வேதாவும் அங்கு பல மூன்றாம் மனித இன மக்கள் பலரை நண்பர்களாகக் கொள்கின்றார்.பின்னர் அவர்களுக்கென்ற ஒரு அழகிய கலாச்சாரத்தினையும் நேசிக்கின்றார்.
# நவரசா

## சர்வதேச திரைப்பட விழாக்களில் பங்கேற்பு

- சர்வதேச திரைப்பட விழா ரோட்டர்டாம்
- லையோன் ஆசிய திரைப்பட விழா, பிரான்ஸ்
- சாவோ பாலோ சர்வதேச திரைப்பட விருது பிரேசில்
- சிங்கப்பூர் சர்வதேச திரைப்பட விருது
- பூசான் சர்வதேச திரைப்பட விழா, கொரியா
- டாப்பேய் கோல்டன் ஹோர்ஸ் திரைப்பட விருது, தைவான்
# நவரசா

## விருதுகள்

**2005 மோனாகோ சர்வதேச திரைப்பட விழா (மொனாகோ)**
- வென்ற விருது - சிறந்த துணை நடிகர்- போபி டார்லிங்
- வென்ற விருது - Angel Independent Spirit Award - சந்தோஷ் சிவன்
**2005 தேசிய திரைப்பட விருது (இந்தியா)**
- வென்ற விருது - சில்வர் லோட்டஸ் விருது- சிறந்த வட்டார மொழித் திரைப்படம் - சந்தோஷ் சிவன்
# நவரசா

## வெளியிணைப்புகள்

- சர்வதேச திரைப்பட தரவுத் தளத்தில்
# சந்தோஷ் சிவன்

## இயக்கத்தில் வெளிவந்த திரைப்படங்கள்

- *அனந்தபத்ரம்*
- *அசோகா (திரைப்படம்)* (சாம்ராட் அசோகா)
- *நவரசா*
- *தீவிரவாதி (திரைப்படம்)*
- *மல்லி (திரைப்படம்)*
- *ஹேலோ*
# சந்தோஷ் சிவன்

## இவர் பணியாற்றிய திரைப்படங்கள்

- *அப்பரிச்சித்தான்* (இந்தி)
- *பிரைட் அண்ட் பிரீஜுட்டைஸ்* (ஆங்கிலம்)
- *வனப்பிரஸ்தம்* (மலையாளம்)
- *இருவர்* (தமிழ்)
- *பெருந்தச்சன்* (மலையாளம்)
- *காலப்பனி* (தமிழ்,இந்தி,மலையாளம்)
- *ஜோதா* (மலையாளம்)
- *அகம்* (மலையாளம்)
- *வியூகம்* (மலையாளம்)
- *இந்த்ரஜாலம்* (மலையாளம்)
- *தளபதி* (தமிழ்)
- *ரோஜா* (தமிழ்)
- உயிரே (தமிழ்)
- *ராவணன்* (தமிழ்)
- *துப்பாக்கி* (தமிழ்)
- *உருமி* (தமிழ், மலையாளம் மற்றும் இந்தி)
# சந்தோஷ் சிவன்

## பெற்றுள்ள சிறப்புகள்

- பத்மசிறீ விருது (2014)
# ரன் (திரைப்படம்)

***ரன்*** (*Run*) திரைப்படம் 2002 ஆம் ஆண்டு வெளிவந்த தமிழ்த் திரைப்படமாகும்.லிங்குசாமியின் இயக்கத்தில் வெளிவந்த திரைப்படத்தில் மாதவன், மீரா ஜாஸ்மின், விவேக், ரகுவான் மற்றும் பலர் நடித்திருப்பது குறிப்பிடத்தக்கது. மேலும் நடிகை மீராஜாஸ்மின் அறிமுகமான முதல் தமிழ்த் திரைப்படமாகும்.</ref>
# ரன் (திரைப்படம்)

## வகை

மசாலாப்படம்
# ரன் (திரைப்படம்)

## கதை

திருச்சியிலிருந்து சென்னையில் இருக்கும் மாமாவின் வீட்டிற்குச் செல்லும் நாயகனான மாதவன் அங்கு மீராவைப் பார்த்து காதல் கொண்டு அவர் பின்னால் செல்கின்றார். ஆனால் பல முறை மீரா தன் அண்ணன் ஒரு பெரிய தாதா எனக் கூறியும் அவள் பின்னே செல்கின்றார். பின்னர் இருவரும் காதலிக்கின்றனர். இதனை அறிந்து கொள்ளும் அவள் அண்ணன் மாதவனைக் கொல்ல பல முறை முயற்சி செய்தும் இயலாமல் இறுதியில் மாதவனால் தாக்கப்படுகின்றான். பின்னர் மாதவனும் மீராவும் சேர்ந்து கொள்கின்றனர்.
# ரன் (திரைப்படம்)

## விருதுகள்

- வென்ற விருதுகள் - பில்ம்பேர் விருது தெற்காசியா 2002- **சிறந்த நடிகர்**- மாதவன்
- வென்ற விருதுகள் - பில்ம்பேர் விருது தெற்காசியா 2002- **சிறந்த புதுமுக நடிகை** - மீரா ஜாஸ்மின்
- வென்ற விருதுகள் - பில்ம்பேர் விருது தெற்காசியா 2002- **சிறந்த நகைச்சுவையாளர்** -விவேக்
# மதுர

***மதுர*** (*Madhurey*) என்பது 2004 ஆம் ஆண்டு வெளிவந்த தமிழ்த் திரைப்படமாகும். ரமணா மாதேஷ் இயக்கத்தில் வெளிவந்த இத்திரைப்படத்தில் விஜய், ரக்சிதா, சோனியா அகர்வால், வடிவேல், பசுபதி, சீதா போன்ற பலர் நடித்துள்ளனர்.
# மதுர

## கதைச் சுருக்கம்

சென்னையில் உள்ள காமாட்சியின் (சீதா) வீட்டுக்கு அவர் மகள் சுசிலாவின் (சோனியா அகர்வால்) நண்பர்கள் என்று மதுரவேல் (விஜய்) மற்றும் பாண்டு (வடிவேல்) சுசிலாவைக் காண வருகிறார்கள். அவர்களுக்கு இங்கு யாரையும் தெரியாது என்பதால் அவர்களை அங்கேயே தங்கச் சொல்கிறார் காமாட்சி. மதுரயும் பாண்டுவும் சந்தையில் காய்கறி கடை வைக்கிறார்கள். அனிதா (ரக்சிதா) அங்கு கல்லூரி திட்டப்பணிக்காக செய்தி சேகரிக்க வருகிறார். அவர் மதுரயை காதலி்க்கிறார். சுசிலாவின் இரு தங்கைகள் காமாட்சியுடன் வசித்து வருகிறார்கள், கடைசி தங்கைக்கு பேச்சு வராது. மதுரைவேல் அவர்களுக்கு மகனாக இருந்து உதவுகிறார். காமாட்சியின் இரண்டாவது மகள் ஒருவரை காதலிப்பதை அறிந்து அவரை சந்திக்க மதுர செல்கிறார். ஆனால் அவர் தான் மதுரயின் தங்கையை திருமணம் செய்யமுடியாது எனவும் தனக்கு இது போல் நிறைய பேருடன் தொடர்பு இருப்பதாகவும் கூறுகிறார். அவரை மதுர அடித்து விடுகிறார். அதற்கு பழி வாங்க அவர் சில போக்கிரிகளையும் காவல்துறையினரையும் அனுப்புகிறார். மதுர அவர்களை அடித்து விரட்டிவிடுகிறார், காவல்துறை அலுவலர் இவரை கண்டதும் அவருக்கு வணக்கம் தெரிவித்து எல்லோரையும் அங்கிருந்து போகச்சொல்கிறார். அப்போது காமாட்சிக்கு மதுர தான் தன் மகள் சுசிலாவை கொன்றவர் என்று அறிந்து மதுர வைத்திருந்த துப்பாக்கி கொண்டு அவரை சுட்டு விடுகிறார். மருத்துவமனையில் பாண்டு மதுர சுசிலாவை கொல்லவில்லை என்றும் மதுர இங்கு ஏன் வந்தார் என்றும் கூறுகிறார்.  
மதுரைவேல் மதுரை மாவட்ட ஆட்சிதலைவராக இருந்தவர் அவரிடம் செயலாளராக சுசிலா பணிபுரிந்தார். மதுரையை தன் கட்டுப்பாட்டில் வைத்திருந்தவர் கே. டி. ஆர் (பசுபதி), கலப்பட பொருட்களை விற்று வந்தவர். கலப்பட பொருட்கள் உள்ள கிடங்குகளை மதுரைவேல் பிடித்தாலும் கே. டி. ஆர் மீது வழக்கு தொடுக்க சரியான ஆதாரம் கிடைக்காமல் இருக்கிறது. சரியான ஆதாரம் கிடைக்க வழியில்லாமல் மதுரைவேல் தடுமாறுகிறார். ஆதாரம் எடுக்க சுசிலா கே டி ஆர் வீட்டுக்கு செல்கிறார் ஆதாரத்தை கண்டு அதை மதுரைவேலுக்கு தொலைநகலி மூலம் அனுப்புகிறார் ஆனால் அவர் கேடிஆரிடம் மாட்டிக்கொள்கிறார், அவரை காப்பாற்ற மதுரைவேல் வருகிறார் ஆனால் அங்கு நடக்கும் சண்டையில் மதுரைவேல் வைத்திருந்த கத்தியால் சுசிலா வெட்டுப்படுகிறார். அவரை காப்பாற்ற மதுரைவேல் முயலும் போது அவர்கள் இருந்த வீட்டை கேடிஆர் ஆட்கள் எண்ணெய் ஊற்றி கொளுத்திவிடுகிறார்கள். அதில் சுசிலா உயிர் போகிறது, மதுரைவேல் காயங்களுடன் தப்பித்து பாண்டுவின் வீட்டை அடைகிறார். சுசிலாவை கொன்று விட்டு மதுரைவேல் தலைமறைவாகி விட்டதாக செய்திவெளியாகிறது. சிறிது காலம் தலைமறைவாக இருந்து தான் குற்றவாளியல்ல என்பதை நிருபிக்க வேண்டியும் சுசிலா குடும்பத்தைக் காப்பாற்ற வேண்டியும் மதுரைவேல் சென்னைக்கு வருகிறார். தான் குற்றவாளி அல்ல என்பதற்கான ஆதாரங்களை சேகரித்து முதலமைச்சரிடம் கொடுக்க, முதலமைச்சர் அவரை மீண்டும் மதுரை மாவட்ட ஆட்சித்தலைவராக நியமிக்கிறார். மதுரைவேல் கேடிஆரின் பிடியில் இருந்து மதுரையை மீட்டு கேடிஆரை கொல்கிறார்.
# ஆறு (திரைப்படம்)

***ஆறு*** (*Aaru*) 2005 ஆம் ஆண்டு வெளிவந்த தமிழ்த் திரைப்படமாகும். ஹரியின் இயக்கத்தில் வெளிவந்த இத்திரைப்படத்தில் சூர்யா, திரிஷா மற்றும் பலர் நடித்துள்ளனர்.
# ஆறு (திரைப்படம்)

## வகை

மசாலாப்படம்
# ஆறு (திரைப்படம்)

## கதை

விஷ்வனாதனுக்குக் கூலியாளாக இருக்கும் ஆறு (சூர்யா) தனது எஜமானரான விஷ்வனாதனுக்காக (அசிஷ் விஷ்யாத்ரி) பல கொடிய செயல்களைத் துணிந்து செய்கின்றார். ஆனால் விஷ்வனாத்தின் பரம எதிரியான ரெட்டியினால் பல பிரச்சனைகள் வரவே அவருக்கு எதிராக ஆறுவை மோதச் சொல்கின்றார். ஆனால் விஷ்வனாத்தின் சூழ்ச்சியினால் ஆறுவின் நெருங்கிய நண்பர்கள் கொல்லப்படவே பின்னைய காலங்களில் முதலாளியின் சூழ்ச்சிகளை அறிந்து கொள்கின்றார் ஆறு. பின்னர் தனது முதலாளியைப் பழி வாங்குகின்றார்.
# ஆறு (திரைப்படம்)

## நடிகர்கள்

- சூர்யா (நடிகர்) - ஆறுமுகம் (ஆறு)
- ஆஷிஷ் வித்யார்த்தி - விஸ்வநாதன்
- ராஜ் கபூர் - பூமி நாதன்
- திரிசா - மகாலட்சுமி
- வடிவேலு (நடிகர்) - சுமோ (சுண்டிமோதரம்)
- கலாபவன் மணி
- மாளவிகா அவினாஷ்
- ஐசுவரியா -சரோஜா
- ஜெய பிரகாஸ் ரெட்டி - ரெட்டி
- தாரிகா
- தம்பி ராமையா
- டெல்லி கணேஷ்
- நிழல்கள் ரவி - மகாலட்சுமியின் தந்தை
- மதன் பாப்
# ஆறு (திரைப்படம்)

## விமர்சனம்

ஆனந்த விகடன் வார இதழ் எழுதிய விமர்சனத்தில் "'சாமி', 'அருள்' வகையறாக்களில் இது இயக்குநர் ஹரியின் இன்னொரு அடிதடிப்படையல். மதுரை, நெல்லை, கோவை என்று ஏரியாக்களை மையப்படுத்தும் வரிசையில் இந்த முறை சென்னையின் குப்பம்" என்று எழுதி மதிப்பெண்களை வழங்கினர்.
# தம்பி (2006 திரைப்படம்)

**தம்பி** (*Thambi*) 2006 ஆம் ஆண்டு வெளிவந்த இந்தியத் தமிழ்த் திரைப்படமாகும். இயக்குநர் சீமானின் இயக்கத்தில் வெளிவந்த இத்திரைப்படத்தில் மாதவன், பூஜா, பிஜூ மேனன் ஆகியோர் முக்கியக் கதாபாத்திரத்தில் நடித்திருந்தனர். இந்த படம் மிகப்பெரிய வெற்றிப்படமாக அமைந்தது.
# தம்பி (2006 திரைப்படம்)

## நடிகர்கள்

- தம்பி வேலு தொண்டைமான் மாதவன்
- பூஜா - அர்ச்சனா
- வடிவேலு நாதரசு
- பிஜூ மேனன் - சங்கரா பாண்டியன்
- இளவரசு - சங்கராயன்
- சண்முகராஜன் - சரவண பாண்டியன்
- ராஜ்கபூர் - காவலர்
- மணிவண்ணன்
- மனோபாலா
- வினோத் ராஜ்
- வாகை சந்திரசேகர்
- ராகசுதா
- சுமித்ரா
- சசிகுமார் சுப்பிரமணி
# தம்பி (2006 திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "பாரா பாராவாக வசனம் பேசுவதைக் குறைத்து, நம்பும்படியாகக் கதையை அழுத்தம் திருத்தமாகச் செதுக்கியிருந்தால் இன்னும் நல்ல பெயர் வாங்கி இருப்பான். இருந்தாலும் இயக்குநர் சீமானின் வளமான தமிழுக்காகவும், அழுத்தமான கருத்துக்காகவும் இவன் நல்ல தம்பி!" என்று எழுதி மதிப்பெண்களை வழங்கினர்.
# வந்தே மாதரம்

**வந்தே மாதரம்** (தேவநாகரி: वंदे मातरम / வங்காள மொழி: বন্দে মাতরম্, *Bônde Mātôrôm*), இந்தியாவின் நாட்டுப் பாடலாகும். இப்பாடல் வங்காள மொழியில் பங்கிம் சந்திர சட்டர்ஜி என்பவரால் எழுதப்பட்டது என்றாலும்  
வந்தேமாதரம் தேவி பகவதி என ஆதிசங்கரர் தான் முதன் முறையாக இறைவியை புகழ்வதற்காக பாடினார்.
# வந்தே மாதரம்

## வரலாறும் சிறப்பும்

பங்கிம் சந்திர சட்டர்ஜி ஆங்கிலேய அரசின் கீழ் பணிபுரிந்த போதே, வந்தே மாதரத்தை எழுதும் எண்ணம் அவருள் இருந்தது என்று பொதுவாக நம்பப்படுகிறது. 1870 வாக்கில், இந்தியாவை ஆண்ட ஆங்கிலேயர்கள், *God Save the Queen* என்று தொடங்கும் இங்கிலாந்து இராணியைப் புகழ்ந்து பாடும் பாடலை கட்டாயமாக்கினார்கள்.. பங்கிம் சந்திரர், இப்பாடலை தான் புலமை பெற்றிருந்த வங்காள மொழி மற்றும் சமஸ்கிருத மொழிச் சொற்களைக் கொண்டு ஒரே மூச்சில் எழுதினார். எனினும், முதலில் இப்பாடலில் உள்ள சில சொற்களை உச்சரிப்பதில் இருந்த சிரமங்களால் இப்பாடல் பெரிதும் விமர்சிக்கப்பட்டது.. இப்பாடல், 1882ல் பங்கிம் சந்திரர் எழுதி வெளியிட்ட *ஆனந்தமடம்* (வங்காள மொழியில் *Anondomott* என்று உச்சரிக்கப்படுகிறது) என்ற நூலில் முதன்முதலில் காணப்பட்டது. எனினும், இப்பாடல் 1876லேயே எழுதப்பட்டுவிட்டது. அப்பொழுது, ஜாதுனாத் பட்டாச்சார்யா இப்பாடலுக்கு மெட்டமைத்துத் தந்தார்..  
நாட்டளவில், *வந்தே மாதரம்* (தாய் (மண்ணே) உன்னை வணங்குகிறேன்) என்பதே ஆங்கிலேய அடக்குமுறைக்கு எதிரான விடுதலை முழக்கமாக இருந்தது. இந்திய மக்களிடையே விடுதலை தாகத்தை இப்பாடல் தூண்டி விடக்கூடிய ஆபத்தை உணர்ந்த ஆங்கிலேய ஆட்சியர்கள் இப்பாடலை பொது இடங்களில் பாடுவதை தடை செய்தனர்; தடையை மீறிய விடுதலைப் போராட்ட வீரர்களை சிறையில் இட்டனர். ரபீந்திரனாத் தாகூர் முதலிய பலரும் இப்பாடலை பல்வேறு காலகட்டங்களில் பொது மன்றங்களில் பாடினர். லாலா லஜபதி ராய் லாகூரில் இருந்து வந்தே மாதரம் என்ற பெயரில் இதழ் ஒன்றை தொடங்கினார்..  
"இப்பாடல் பிரபலமடைவதை காண நான் உயிரோடு இல்லாமல் போகலாம். ஆனால், இது ஒவ்வொரு இந்தியனாலும் பாடப்படும்" என்று தன் பாடல் குறித்து தீர்க்கத்தரிசனமாகக் கூறினார் பங்கிம் சந்திரர். இப்பாடல் வரிகளை அடிப்படையாக வைத்து பல்வேறு இசை மற்றும் கவியாக்க முயற்சிகள் செய்யப்பட்டுள்ளன. இப்பாடலின் பல்வேறு வடிவ இசைப்பதிப்புகள் இருபதாம் நூற்றாண்டு முழுக்க வெளியாகின. *Leader, அமர் ஆஷா, ஆனந்த்மத்* ஆகிய திரைப்படங்களில் இப்பாடலுக்கான காட்சியமைப்புகள் இடம்பெற்றன. அனைத்திந்திய வானொலி நிலையங்களில் ஒலிபரப்பப்படும் வந்தே மாதரப் பாடலுக்கு ரவி சங்கர் இசையமைத்துத் தந்ததாக நம்பப்படுகிறது.. இன்று வரை, *வந்தே மாதரம்* என்பது இந்தியர்கள் தங்கள் நாட்டுப்பற்றை வெளிப்படுத்தும் ஒரு முழக்கமாக கருதப்படுகிறது.
# வந்தே மாதரம்

## சர்ச்சை

*வந்தே மாதரம்* இந்தியாவின் நாட்டுப் பண்ணாக பல ஆண்டு காலம் கருதப்பட்டு வந்தாலும், இறுதியில் *ஜன கண மன* நாட்டுப் பண்ணாக முடிவு செய்யப்பட்டது. இசுலாமியர்கள், வந்தே மாதரப் பாடல், நாட்டை தாய்க்கும், அதன் மூலம் மறைமுகமாக இந்து தெய்வமான துர்கைக்கும் ஒப்புமைப் படுத்துவதாக கருதியதால், சமய சார்பற்ற நாட்டுப்பண்ணை தேர்ந்தெடுக்கும் முகமாக வந்தே மாதரம் நாட்டுப்பண்ணாக்கப்படவில்லை; தவிரவும், வந்தே மாதரப் பாடல் இடம்பெற்றிருந்த பங்கிம் சந்திரரின் நூல் இசுலாமியர்களுக்கு எதிரான கருத்துக்களை கொண்டிருந்ததாகவும் அவர்கள் கருதினார்கள்.  
1937ல் இந்திய தேசிய காங்கிரஸ், இப்பாடலின் தகுதி நிலை குறித்து விரிவாக கலந்துரையாடியது. பாடலின் முதல் இரு பத்திகள் தாய்மண்ணின் அழகைப் போற்றிப் பாடுவதாக இருந்தாலும் பிற பத்திகள் தாய் மண்ணை துர்கையுடன் ஒப்புமைபடுத்துவதாக கருதப்பட்டது. எனவே, பாடலின் முதல் இரு பத்திகளை மட்டும் நாட்டுப் பாடலாக அறிவிப்பது என காங்கிரஸ் முடிவு செய்தது.
# வந்தே மாதரம்

## சர்ச்சை

### 2006ஆம் ஆண்டுச் சர்ச்சை

*வந்தே மாதரம்* நாட்டுப் பாடலாக அறிவிக்கப்பட்டு 100 ஆண்டுகள் நிறைவடைந்ததைக் கொண்டாடும் விதமாக செப்டம்பர் 7, 2006 அன்று இந்தியா முழுக்க அனைத்துப் பள்ளிக்கூடங்களிலும் பகல் 11 மணிக்கு இப்பாடலைப் பாட வேண்டும் என்று இந்திய அரசு அறிவித்தது. இப்பாடலைப் பாடுவது கட்டாயமல்ல என்றும் சமயச் சார்பற்ற முதல் இரண்டு பத்திகளை பாடினால் போதும் என்றும் இந்திய அரசால் அறிவிக்கப்பட்டாலும், பல இசுலாமிய அமைப்புகள் இந்தப் பாடலை பாடுவதற்கு தயக்கம் தெரிவித்தன. தமிழ்நாடு உள்ளிட்ட பல மாநில அரசுகள் இப்பாடலை பாடுவதை மாணவர்களின் விருப்பத்துக்கு விட்டிருந்தாலும், பாரதிய ஜனதா கட்சி ஆளும் மாநிலங்களில் இப்பாடலை பாட வைப்பதற்கு உறுதியான ஏற்பாடுகள் மேற்கொள்ளப்பட்டன. இதை அடுத்து, சில இசுலாமிய அமைப்புகள், அன்றைய தினம் பெற்றோர் பிள்ளைகளை பள்ளிக்கு அனுப்புவதை தவிர்க்குமாறு கேட்டுக்கொண்டாலும், பல இசுலாமியர்களின் பங்கேற்போடு நாட்டுப் பாடலின் நூற்றாண்டுக் கொண்டாட்டங்கள் நாடெங்கும் நிகழ்ந்தன.
# வந்தே மாதரம்

## *வந்தே மாதரம்* பாடல் வரிகள்

### 1905ல் காங்கிரஸ் ஏற்றுக் கொண்ட வரிகள்

<BLOCKQUOTE>
<TABLE>
<TR><TD>
தேவநாகரி எழுத்துகளில்  
<font size="3">
वन्दे मातरम्  
सुजलां सुफलां मलयजशीतलाम्  
शस्य श्यामलां मातरम् |  
शुभ्र ज्योत्स्न पुलकित यामिनीम्  
फुल्ल कुसुमित द्रुमदलशोभिनीम्,  
सुहासिनीं सुमधुर भाषिणीम्  
सुखदां वरदां मातरम् ||  
</TD>
<TD> </TD>
<TD>
வங்காள மொழி எழுத்துகளில்  
<font size="4.9">
বন্দে মাতরম্  
সুজলাং সুফলাং মলযজশীতলাম্  
শস্য শ্যামলাং মাতরম্ |  
শুভ্র জ্যোত্স্ন পুলকিত যামিনীম্  
ফুল্ল কুসুমিত দ্রুমদলশোভিনীম্,  
সুহাসিনীং সুমধুর ভাষিণীম্  
সুখদাং বরদাং মাতরম্ ||  
</TD>
</TABLE>
</BLOCKQUOTE>
# வந்தே மாதரம்

## *வந்தே மாதரம்* பாடல் வரிகள்

### ஆன்ந்தமடம் நூலில் உள்ள முழுவடிவம்

<BLOCKQUOTE>
<TABLE>
<TR><TD>
தேவநாகரி எழுத்துகளில்  
<font size="3">
सुजलां सुफलां मलयजशीतलाम्  
सस्य श्यामलां मातरंम् .  
शुभ्र ज्योत्सनाम् पुलकित यामिनीम्  
फुल्ल कुसुमित द्रुमदलशोभिनीम्,  
सुहासिनीं सुमधुर भाषिणीम् .  
सुखदां वरदां मातरम् ॥  
सप्त कोटि कन्ठ कलकल निनाद कराले  
द्विसप्त कोटि भुजैर्ध्रत खरकरवाले  
के बोले मा तुमी अबले  
बहुबल धारिणीम् नमामि तारिणीम्  
रिपुदलवारिणीम् मातरम् ॥  
तुमि विद्या तुमि धर्म, तुमि ह्रदि तुमि मर्म  
त्वं हि प्राणाः शरीरे  
बाहुते तुमि मा शक्ति,  
हृदये तुमि मा भक्ति,  
तोमारै प्रतिमा गडि मन्दिरे-मन्दिरे ॥  
त्वं हि दुर्गा दशप्रहरणधारिणी  
कमला कमलदल विहारिणी  
वाणी विद्यादायिनी, नमामि त्वाम्  
नमामि कमलां अमलां अतुलाम्  
सुजलां सुफलां मातरम् ॥  
श्यामलां सरलां सुस्मितां भूषिताम्  
धरणीं भरणीं मातरम् ॥  
</TD>
<TD> </TD>
<TD>  
வங்காள மொழி எழுத்துகளில்  
<font size="4.9">
সুজলাং সুফলাং মলয়জশীতলাম্  
শস্যশ্যামলাং মাতরম্॥  
শুভ্রজ্যোত্স্না পুলকিতযামিনীম্  
পুল্লকুসুমিত দ্রুমদলশোভিনীম্  
সুহাসিনীং সুমধুর ভাষিণীম্  
সুখদাং বরদাং মাতরম্॥  
কোটি কোটি কণ্ঠ কলকলনিনাদ করালে  
কোটি কোটি ভুজৈর্ধৃতখরকরবালে  
কে বলে মা তুমি অবলে  
বহুবলধারিণীং নমামি তারিণীম্  
রিপুদলবারিণীং মাতরম্॥  
তুমি বিদ্যা তুমি ধর্ম, তুমি হৃদি তুমি মর্ম  
ত্বং হি প্রাণ শরীরে  
বাহুতে তুমি মা শক্তি  
হৃদয়ে তুমি মা ভক্তি  
তোমারৈ প্রতিমা গড়ি মন্দিরে মন্দিরে॥  
ত্বং হি দুর্গা দশপ্রহরণধারিণী  
কমলা কমলদল বিহারিণী  
বাণী বিদ্যাদায়িনী ত্বাম্  
নমামি কমলাং অমলাং অতুলাম্  
সুজলাং সুফলাং মাতরম্॥  
শ্যামলাং সরলাং সুস্মিতাং ভূষিতাম্  
ধরণীং ভরণীং মাতরম্॥  
</TD>
</TABLE>
</BLOCKQUOTE>
# வந்தே மாதரம்

## *வந்தே மாதரம்* பாடல் வரிகள்

### தமிழாக்கம்

<>
தாயே வணங்குகிறோம்  
இனிய நீர்  
இன்சுவைக்கனிகள்  
தென்திசைக் காற்றின் தெள்ளிய தண்மை  
மரகதப் பச்சை வயல்களின் மாட்சிமை  
எங்கள் தாய்  
தாயே வணங்குகிறோம்  
வெண்ணிலவின் ஒளியில் பூரித்திடும் இரவுகள்  
இதழ் விரித்தெழும் நறுமலர்கள் சொரியும் மரக்கூட்டங்கள்  
எழில்மிகு புன்னகை  
இனிமை ததும்பும் ஏற்றமிகு மொழிகள்  
எங்கள் தாய்  
சுகமளிப்பவளே  
வரமருள்பவளே  
தாயே வணங்குகிறோம்  
கோடிக் கோடிக் குரல்கள்  
உன் திருப்பெயர் முழங்கவும்  
கோடிக் கோடிக் கரங்கள்  
உன் காலடிக்கீழ் வாளேந்தி நிற்கவும்  
அம்மா ! 'அபலா '#2 என்று உன்னை அழைப்பவர் எவர் ?  
பேராற்றல் பெற்றவள்  
பேறு தருபவள்  
பகைவர் படைகளைப் பொசுக்கி அழிப்பவள்  
எங்கள் தாய்  
தாயே வணங்குகிறோம்  
அறிவு நீ  
அறம் நீ  
இதயம் நீ  
உணர்வும் நீ  
எம் தோள்களில் பொங்கும் சக்தி நீ  
எம் உள்ளத்தில் தங்கும் பக்தி நீ  
எம் ஆலயம் எங்கும் ஆராதனை பெறும்  
தெய்வச் சிலைகளில் திகழும் ஒளி நீ  
தாயே வணங்குகிறோம்  
ஆயுதப் படைகள் கரங்களில் அணிசெய்யும்  
அன்னை துர்க்கை நீயே  
செங்கமல மலர் இதழ்களில் உறையும்  
செல்வத் திருமகள் நீயே  
கல்வித் திறம் அருள் கலைமகளும் நீயே  
தாயே வணங்குகிறோம்  
திருமகளே  
மாசற்ற பண்புகளின் மனையகமே  
ஒப்புயர்வற்ற எம் தாயகமே  
இனிய நீரும் இன்சுவைக் கனிகளும் நிறையும் எம் அகமே  
கருமை அழகியே  
எளிமை இலங்கும் ஏந்திழையே  
புன்முறுவல் பூத்தவளே  
பொன் அணிகள் பூண்டவளே  
பெற்று வளர்த்தவளே  
பெருமைகள் அனைத்தும் அளித்தவளே  
தாயே வணங்குகிறோம்  
1. 1 மூலக் கவிதை - http://sank.tripod.com/india.html
1. 2 வங்காளி மொழியில் 'அபலா ' என்ற சொல் 'பெண் ', 'வலிமையற்றவள் ' என்று இரு பொருள் படும்  
<small>*தமிழாக்க ஆதாரம் - ஜடாயு*</small>
</>
# பண்டாரநாயக்க-செல்வநாயகம் ஒப்பந்தம், 1957

**பண்டாரநாயக்க-செல்வநாயகம் ஒப்பந்தம், 1957** ஜூலை 26, 1957 அன்று அப்போதைய இலங்கைப் பிரதமர் எஸ். டபிள்யூ. ஆர். டி. பண்டாரநாயக்காவுக்கும் இலங்கைத் தமிழரசுக் கட்சித் தலைவர் எஸ். ஜே. வி. செல்வநாயகம் அவர்களுக்கும் இடையே ஏற்படுத்தப்பட்ட ஒப்பந்தத்தைக் குறிக்கும்.  
தனிச் சிங்களச் சட்டம், இந்தியத் தமிழ் தோட்டத் தொழிலாளர் குடியுரிமை பறிப்பு, தமிழ்ப் பிரதேசங்களில் அத்துமீறிய குடியேற்றங்களினால் ஆத்திரமடைந்து பல்வேறு வகையான (பொதுவாக வன்முறையற்ற) போராட்டங்களில் ஈடுபட்ட தமிழர்களை ஓரளவுக்கு சமாதானப்படுத்தும் நோக்குடன் இந்த ஒப்பந்தம் பண்டாரநாயக்காவால் கைச்சாத்திடப்பட்டது.
# பண்டாரநாயக்க-செல்வநாயகம் ஒப்பந்தம், 1957

## குடியேற்றத் திட்டம்

குடியேற்றத் திட்டங்களைப் பொறுத்தவரை, பிரதேச சபைகளுக்குத் தரப்படும் அதிகாரங்களுள், அப்பிரதேசத்துள் குடியேற்றப்படுபவரை தெரிவு செய்வதும் அங்கு வேலைக்கு ஆட்களை நியமிக்கும் பொறுப்பும் அடங்கும் என்பதில் இவ்வொப்பந்தத்தில் உடன்பாடு ஏற்பட்டது.
# பண்டாரநாயக்க-செல்வநாயகம் ஒப்பந்தம், 1957

## ஒப்பந்த முறிவு

இவ்வொப்பந்தத்தை எதிர்த்து ஒக்டோபர் 4, 1957 இல் ஜே. ஆர். ஜெயவர்த்தனா உட்பட பல சிங்களத் தலைவர்கள் பலரும் கண்டிக்கு நடத்திய எதிர்ப்பு யாத்திரை காரணமாகவும் பௌத்த பிக்குகள் பலரும் தீவிரமாக எதிர்த்தமையாலும் இவ்வொப்பந்தம் நடைமுறைப் (அமுல்) படுத்தப்படவில்லை.
# திமிரு

***திமிரு*** (*Thimiru*) 2006 ஆம் ஆண்டு வெளிவந்த தமிழ்த் திரைப்படமாகும். தருண் கோபியின் இயக்கத்தில் வெளிவந்த இத்திரைப்படத்தில் விஷால், ரீமா சென், சிரேயா ரெட்டி போன்ற பலர் நடித்துள்ளனர்.
# திமிரு

## வகை

மசாலாப்படம்
# திமிரு

## கதை

மதுரையிலிருந்து சென்னையில் அமையப்பெற்றிருக்கும் கல்லூரியில் மருத்துவப் படிப்பை மேற்கொள்ள வரும் கணேஷ் (விஷால்) பல கும்பல்களால் தமிழ் நாட்டின் பல பகுதிகளிலும் வலை விரித்துத் தேடப்படுகின்றார்.பின்னர் கல்லூரியில் படிக்கும் சக மாணவனால் கொலை செய்யப்படவிருந்த சிறீமதியைக் (ரீமா சென்) காப்பாற்றுகின்றார்.பின்னர் கணேஷ் மீது காதல் கொள்ளும் சிறீமதி பல முயற்சிகளினால் பேருந்து நிலையத்தில் தெரிவிக்க முயலும் போது அங்கு வரும் கும்பல்களால் அவரின் காதல் தடைப்பட்டது.அங்கு வரும் கும்பல்கள் கணேஷால் மதுரையில் திருமணம் செய்ய மறுக்கப்பட்ட ஈஷ்வரியின் (சிரேயா ரெட்டி) காவலர்களாவர்.ஈஷ்வரியின் வற்புறுத்தலை பல முறை மறுத்த கணேஷ் ஈஷ்வரி தன்னைக் கொலை செய்ய வரும் போது திடீரென தள்ளிவிடும் பொழுது ஏற்படும் விபத்தில் மின்சாரத்தினால் தாக்கப்படும் ஈஷ்வரி பின் தனது அண்ணனிடம் தனக்கு கிடைக்காத கணேஷ் வேறொருவரையும் திருமணம் செய்யக் கூடாது எனவும் கூறிவிட்டு மரணிக்கின்றாள்.
# திமிரு

## விமர்சனம்

ஆனந்த விகடன் வார இதழில் எழுதிய விமர்சனத்தில் "செமத்தியாகத் தேறி வருகிறார் விஷால். டான்ஸ், ஆக்ஷன் என சண்டைக் கோழி போட்ட ஹீரோயிஸ ரூட்டுக்கு தெளிவாகப் பச்சைக் கொடி காட்டுது திமிரு. பாவாடை, தாவணி, கொடுவா பார்வை என ஷ்ரேயாவும் கூர்மையாகத் திமிர் காட்டுகிறார். ரீமாசென் இன்னும் அழகாகி இருக்கிறார். வழக்கமான கலாய்ச்சல் கேரக்டரில் ரீமாவுக்கு ஆமா போடலாம்." என்று எழுதி மதிப்பெண்களை வழங்கினர்.
# சாமி (திரைப்படம்)

***சாமி*** (*Saamy*) 2003 ஆம் ஆண்டு வெளிவந்த தமிழ்த் திரைப்படமாகும். ஹரி இயக்கத்தில் வெளிவந்த இத்திரைப்படத்தில் விக்ரம், திரிஷா, விவேக் மற்றும் பலர் நடித்திருந்தனர்.
# சாமி (திரைப்படம்)

## நடிகர்கள்

- விக்ரம் - ஆறுசாமி
- திரிசா - புவனா
- கோட்டா சீனிவாச ராவ் - பெருமாள் பிச்சை
- விவேக் வெங்கட்ராமன் அய்யர்
- ரமேஷ் கண்ணா - பரமசிவன்
- விஜயகுமார் - சாமியின் தந்தை
- டெல்லி கணேஷ்- புவனாவின் தந்தை
- சுமித்ரா - புவனாவின் தாய்
- வெண்ணிற ஆடை மூர்த்தி - புவனாவின் தாத்தா
- மனோரம்மா - புவனாவின் பாட்டி
- பொன்னம்பலம் (நடிகர்) - அண்ணாச்சி
- இளவரசு
# சாமி (திரைப்படம்)

## வகை

மசாலாப்படம்
# சாமி (திரைப்படம்)

## பாடல்கள்

இது ஹாரிஸ் ஜயராஜ் இசையமைப்பில் வெளியான திரைப்படமாகும்.
| **எண்** | **பாடல்** | **பாடலாசிரியர்** | **பாடகர்கள்** | **நீளம் (நி:நொ)** |
| --- | --- | --- | --- | --- |
| 1 | *திருநெல்வேலி அல்வாடா* | நா. முத்துக்குமார் | பாலக்காடு ஸ்ரீராம் | 4:36 |
| 2 | *இதுதானா* | தாமரை | சித்ரா | 5:19 |
| 3 | *கல்யாணம்தான் கட்டிக்கிட்டு* | சினேகன் | கிருஷ்ணகுமார் குன்னத், யுகேந்திரன், சிறிலேகா பார்த்தசாரதி | 5:02 |
| 4 | *புடிச்சிருக்கு* | நா. முத்துக்குமார் | மஹதி | 5:03 |
| 5 | *வேப்பமரம்* | திப்பு | 5:27 | } |
# மின்சார கனவு

***மின்சார கனவு*** (*Minsara Kanavu*), 1997 ஆம் ஆண்டு வெளிவந்த தமிழ்த் திரைப்படமாகும். ராஜிவ் மேனன் இயக்கத்தில் வெளிவந்த இத்திரைப்படத்தில் அரவிந்த் சாமி, பிரபு தேவா, கஜோல் மற்றும் பலர் நடித்திருந்தனர். கன்னியாஸ்திரியாக வேண்டும் என்ற இலட்சியத்துடன் கான்வென்ட் மாணவியான பிரியா (கஜோல்) மீது கதை சுழல்கிறது. வெளிநாட்டில் படித்துவிட்டு இந்தியா திரும்பிய தாமஸ் (சுவாமி)-அவளுடைய பால்ய நண்பர்கள்-அவளுடைய கான்வென்ட்டில் முதல் சந்திப்பைத் தொடர்ந்து அவளைக் காதலிக்கிறான். பெண்ணின் மனதை மாற்றும் திறமைக்கு பெயர் பெற்ற சிகையலங்கார நிபுணர் தேவாவின் (பிரபுதேவா) உதவியை நாடுவதன் மூலம் அவர் அவளது இலட்சியத்தை நிறுத்த முயற்சிக்கிறார், ஆனால் அது இருவரையும் அவளிடம் விழ வைக்கிறது.  
ஏவிஎம் புரொடக்ஷன்ஸ் 1997 ஆம் ஆண்டு தங்களுடைய பொன்விழா ஆண்டு (50 ஆண்டுகள்) நிறைவைக் கொண்டாட ஒரு திரைப்படத்தை உருவாக்க விரும்பியது. மின்சாரா கனவு என்று பெயரிடப்பட்ட இந்தத் திட்டம் எம். சரவணன், எம். பாலசுப்ரமணியன் மற்றும் எம்.எஸ். குகன் ஆகியோரால் தயாரிக்கப்பட்டது. அப்போது விளம்பர இயக்குனராகவும், திரைப்பட ஒளிப்பதிவாளராகவும் இருந்த மேனன் இப்படத்தின் மூலம் இயக்குநராக அறிமுகமானார். வேணு மற்றும் ரவி.கே.சந்திரன் ஆகியோர் முதன்மை ஒளிப்பதிவை முடித்தனர், பிரபுதேவா நடன அமைப்பை வழங்கினர். ஏ.ஆர்.ரஹ்மான் இசையமைத்துள்ளார், மேலும் அவரது பஞ்சதன் ரெக்கார்ட் இன்னில் பதிவு செய்யப்பட்டது. இது 25 நவம்பர் 1996 இல் வெளியிடப்பட்டது, அதில் "மான மதுரை", "ஸ்ட்ராபெர்ரி", "தங்க தாமரை" மற்றும் "வெண்ணிலவே" பாடல்கள் பிரபலமாக இருந்தன.  
மின்சாரா கனவு 14 ஜனவரி 1997 அன்று பொங்கல் பண்டிகையின் போது திரையிடப்பட்டது, மேலும் 175 நாட்களுக்கு மேல் திரையரங்குகளில் ஓடியது. இப்படம் தென்னிந்தியாவில் வணிகரீதியாக வெற்றி பெற்றது, இருப்பினும் ஆரம்பத்தில் மந்தமான பாக்ஸ் ஆபிஸ் வருவாய்க்கு திறக்கப்பட்டது; மாறாக, வட இந்தியாவில் சிறப்பாகச் செயல்படத் தவறிவிட்டது. படத்திற்கு விமர்சன வரவேற்பு கலவையாக இருந்தது, கதைக்களம், நடிகர்களின் நடிப்பு (குறிப்பாக முன்னணி நடிகர்கள்), திரைக்கதை, ஒளிப்பதிவு மற்றும் ஒலிப்பதிவு ஆகியவை பாராட்டப்பட்டன. இப்படம் இரண்டு சினிமா எக்ஸ்பிரஸ் விருதுகள், ஒரு பிலிம்பேர் விருதுகள் தெற்கு, நான்கு தேசிய திரைப்பட விருதுகள், ஒரு திரை விருதுகள் மற்றும் மூன்று தமிழ்நாடு மாநில திரைப்பட விருதுகள் உட்பட பல பாராட்டுகளை வென்றது.
# மின்சார கனவு

## நடிகர்கள்

- அரவிந்த்சாமி - தாமஸ் தங்கதுரை
- பிரபு தேவா- தேவா
- கஜோல் - பிரியா அமல்ராஜ் (நடிகை ரேவதி பின்னணிக்குரல் கொடுத்திருந்தார்)
- வி. கே. ராமசாமி
- நாசர் - குரு
- கிரிஷ் கர்னாட் அமல்ராஜ் (பின்னணிக் குரல் கொடுத்தவர் கிட்டி)
- எஸ். பி. பாலசுப்பிரமணியம் - ஜேம்ஸ் தங்கதுரை
- அருந்ததி நாக் - மேற்பார்வையாளர்
- டேவிட் வேடத்தில் ரன்வீர் ஷா
- சகோதரி ஆக்னஸாக ஜானகி சபேஷ்
- ரல்லப்பள்ளி
- மோகன் ராமன்
- பிஜே சர்மா
# மின்சார கனவு

## நடிகர்கள்

### விருந்தினர் தோற்றங்கள்

- பிரகாஷ் ராஜ் - ஜெய்பால்
- தாமஸின் ஊழியராக ராஜீவ் மேனன்
- கூட்டத்தில் ஒரு மனிதராக கௌதம் மேனன்
# மின்சார கனவு

## உற்பத்தி

### வளர்ச்சி

ஏவி எம் புரொடக்ஷன்ஸ் 1997 ஆம் ஆண்டு தங்களுடைய பொன்விழா ஆண்டு நிறைவைக் கொண்டாடும் வகையில் ஒரு திரைப்படத்தை உருவாக்க விரும்பியது. இந்த பேனர் ஆரம்பத்தில் சரஸ்வதி சவுண்ட் புரொடக்ஷன்ஸ், சரஸ்வதி டாக்கீஸ் தயாரிப்பு நிறுவனம் மற்றும் பிரகதி பிக்சர்ஸ் போன்ற வெவ்வேறு பெயர்களில் படங்களைத் தயாரித்தது, அதை ஏவிஎம் புரொடக்ஷன்ஸ் (நாம் இருவர்) என்று மாற்றுவதற்கு முன்பு. 1947) என்ற புதிய பெயரில் மின்சார கனவு, எம்.சரவணன், எம்.பாலசுப்ரமணியன் மற்றும் எம்.எஸ்.குஹன் ஆகியோரால் தயாரிக்கப்பட்டது, படம் இளைஞர்களை மையமாக வைத்து எடுக்க வேண்டும் என்று அவர்கள் விரும்பினர். அதன் இயக்குனரைத் தேர்ந்தெடுக்கும் முன், மூன்று பேரும் பிரபுதேவாவை ஒரு நாயகனாக நடிக்க அணுகினர். ரஹ்மான் இசையமைக்கிறார்  
மேனன் இரண்டு மாதங்கள் இந்த வாய்ப்பைப் பற்றி யோசித்தார், Rediff.com உடனான ஒரு நேர்காணலில் அவர் ஒரு படத்தை இயக்குவதற்கு "மனதளவில் தயாராக இல்லை" என்று வெளிப்படுத்தினார். பாம்பே (1995) படத்திற்கு ஒளிப்பதிவாளராக பணிபுரிந்த அவர் மேலும் கூறியதாவது: "முதலில் உங்களிடம் ஒரு கதை இருக்க வேண்டும். என்னிடம் கதை கூட இல்லை. [படத்தின்] படப்பிடிப்பில் நான் மகிழ்ச்சியாக இருந்தேன். அதனால், நான் படப்பிடிப்பு நடத்த விரும்பினேன். இன்னும் ஐந்து திரைப்படங்கள், அங்கீகாரத்தைப் பெற்று, இன்னும் கொஞ்சம் வளர்ந்து, ஒரு திரைப்படத்தை உருவாக்குங்கள். ஆனால் இது ஒரு ஜம்ப் ஸ்டார்ட்." ஆரம்பத்தில் தயக்கம் மற்றும் அதை மறுத்த அவர், ரஹ்மான் மற்றும் அவரது நண்பரும் அவருடன் பம்பாயில் இணைந்து பணியாற்றிய திரைப்படத் தயாரிப்பாளர் மணிரத்னமும் சம்மதித்த பிறகு அவர் அவ்வாறு செய்ய ஒப்புக்கொண்டார், இதுவே அவரது இயக்குநராக அறிமுகமானது. மின்சாரா கனவு கதையை மேனன் எழுதினார். இது ராபர்ட் வைஸின் 1965 ஆம் ஆண்டு வெளியான அமெரிக்க இசைத் திரைப்படமான தி சவுண்ட் ஆஃப் மியூசிக்கை அடிப்படையாகக் கொண்டது, இது கன்னியாஸ்திரி தொடர்பான கருப்பொருள்களைக் கொண்டுள்ளது;அவர் ஆங்கிலத்தில் வி.சி குகநாதனுடன் இணைந்து திரைக்கதையை எழுதியுள்ளார்.
# மின்சார கனவு

## உற்பத்தி

### படப்பிடிப்பு

முதன்மை ஒளிப்பதிவை வேணு மற்றும் ரவி கே. சந்திரன் செய்திருந்தனர், மேலும் அவர் கூடுதல் ஒளிப்பதிவை வழங்குவதற்காக படத்தில் வரவு வைக்கப்பட்டுள்ளார். ஒளிப்பதிவைக் கையாளாத அவரது முடிவைக் கேட்டதற்கு, மேனன் இயக்குனராகவும் ஒளிப்பதிவாளராகவும் ஒரே நேரத்தில் பணிபுரிந்ததால் "பணம் கொடுக்க முடியவில்லை" என்று பதிலளித்தார். இரு துறைகளிலும் சமமாக கவனம் செலுத்துங்கள்". சிங்கப்பூரில் ஆடை வடிவமைப்புப் படிப்பை முடித்துவிட்டு திரும்பிய சரவணனின் அண்ணன் பாலுவின் மகள் லட்சுமிப்ரியா ஆடைகளை வடிவமைத்துள்ளார். தோட்டா தரணி கலை இயக்கத்தை முடித்தார், விக்ரம் தர்மா அதிரடி இயக்குநராக, பிரபுதேவா, ஃபரா கான். , மற்றும் சரோஜ் கான் நடனம் அமைத்தார். "தங்க தாமரை" பாடல் ஒரு செயற்கை நீர்வீழ்ச்சியில் படமாக்கப்பட்டது; "பூ பூக்கும் ஓசை" சென்னை (இப்போது சென்னை) மற்றும் ஊட்டி, குளு, மணலி போன்ற பிற நகரங்களில் உள்ள ஏவிஎம் ஸ்டுடியோக்களில் படமாக்கப்பட்டது. படப்பிடிப்பு லவ்டேலில் உள்ள லாரன்ஸ் பள்ளியிலும் நடந்தது; தயாரிப்பில், மேனன் பல கிறிஸ்தவ பாதிரியார்களுடன் உரையாடினார். படப்பிடிப்பு நடந்தது. 70 அல்லது 75 நாட்களில் முடிவடைந்தது, பின்னர் சுரேஷ் உர்ஸால் திருத்தப்பட்டது.
# மின்சார கனவு

## பாடல்கள்

இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல்களை கவிஞர் வைரமுத்து இயற்றினார்.
| 6:44 |
| --- |
# மின்சார கனவு

## வெளியீடு மற்றும் விமர்சன பதில்

### வெளியீடு

மின்சாரா கனவு 14 ஜனவரி 1997 அன்று (பொங்கல் பண்டிகையின் போது) வெளியிடப்பட்டது மற்றும் ரத்னத்தின் இருவருடன் போட்டியிட்டது. ஆரம்பத்தில் பாக்ஸ் ஆபிஸ் வருவாயில் மிதமான வருவாயைத் திறந்தது, அதன் விநியோகஸ்தர்கள் படத்தின் முடிவை மாற்றுமாறு கேட்டுக்கொண்டனர், அது வெற்றிபெற உதவியது, 216 நாட்கள் ஓடியது. சென்னையில், நடிகர் ரஜினிகாந்த் இப்படத்திற்கு தனது பாராட்டுகளை தெரிவித்தார். ஆகஸ்ட் 3 அன்று, வெள்ளி விழாவைக் கொண்டாடும் நிகழ்ச்சி நடைபெற்றது. இளைஞர்களை நோக்கமாகக் கொண்ட திரைப்படம் இளைஞர்களால் நிராகரிக்கப்படுவதற்கான வாய்ப்பை திரை பரிந்துரைத்தது. "படங்களின் கதை அல்லது உள்ளடக்கம் எதுவுமே தெரியாமல் படத்தின் உரிமையைப் பெறுவதில் தயாரிப்பாளர்கள் சூதாட்டம்" செய்ததே இதற்குக் காரணம் என்றும் அந்த இதழ் மேலும் கூறியது.
# மின்சார கனவு

## வெளியீடு மற்றும் விமர்சன பதில்

### விமர்சன பதில்

இத்திரைப்படம் விமர்சகர்களிடமிருந்து கலவையான-நேர்மறையான வரவேற்பைப் பெற்றது. இந்தோலிங்கில் இருந்து ஸ்ரீலட்சுமி சீதாராமன் கூறுகையில், "மின்சார கனவு மீண்டும் ஒரு முக்கோண காதல் கதையாகும். இது நல்ல பொழுதுபோக்கு மதிப்பு, அற்புதமான ஒளிப்பதிவு மற்றும் சிறந்த பாடல்கள் மற்றும் நடனங்கள் ஆகியவற்றைக் கொண்டுள்ளது." ஜனவரி 1997, கல்கியின் எஸ்.ஆர். அதன் ஒளிப்பதிவு மற்றும் இசையைப் பாராட்டினார், ஆனால் கதைக்களத்தை விமர்சித்தார் மற்றும் உச்சக்கட்டத்தை சோர்வடையச் செய்தார். கே. மூன்று நாட்களுக்குப் பிறகு நியூ ஸ்ட்ரெய்ட்ஸ் டைம்ஸ் பத்திரிகைக்கு இப்படத்தை மதிப்பாய்வு செய்த என்.விஜியன், அதன் கதைக்களத்தை ஒரு ஹாலிவுட் படத்துடன் ஒப்பிட்டு, அது "தெளிவில்லாமல் ஒத்திருக்கிறது. ஆனாலும் கூட, அது இந்திய கலாச்சாரத்திற்கு ஏற்றவாறு மாற்றியமைக்கப்பட்டுள்ளது." படத்தை "நல்ல பொழுதுபோக்கு" என்று அழைத்த அவர், அதன் திரைக்கதை மற்றும் கஜோலின் நடிப்பைப் பாராட்டினார், மேலும் "மன்னா மதுரை" போன்ற "அவரது குறும்பு அல்லது பெல்டிங் அவுட் பாடல்கள்" போன்றவற்றில் நடிகை சிறந்தவராக இருந்தார் என்று கூறினார். தி இந்தியன் எக்ஸ்பிரஸ் பத்திரிகைக்கு எழுதினார் 4 மே, எம்.எஸ்.எம். தேசாய் படத்திற்கு இரண்டறக் கலந்தார். "கதையின் வேகத்தை மந்தமானதாகவும் மந்தமானதாகவும்" ஆக்கும் பல பாடல்கள் மற்றும் நடனங்களால் இது நிரம்பியுள்ளது என்று அவர் கருத்து தெரிவித்தார்.
# மின்சார கனவு

## வெளியீடு மற்றும் விமர்சன பதில்

### விருதுகள்

1997 தேசிய திரைப்பட விருது (இந்தியா)  
- வென்ற விருதுகள் - வெண் தாமரை விருது- **சிறந்த இசையமைப்பாளர்**- ஏ.ஆர்.ரஹ்மான்
- வென்ற விருதுகள் - வெண் தாமரை விருது - **சிறந்த நடன இயக்குநர்**- பிரபு தேவா
- வென்ற விருதுகள் - வெண் தாமரை விருது- **சிறந்த ஆண் பாடகர்**- எஸ்.பி பாலசுப்பிரமணியம்
- வென்ற விருதுகள் - வெண் தாமரை விருது- **சிறந்த பெண் பாடகர்**- கே.எஸ் சித்ரா
# ஆய்த எழுத்து (திரைப்படம்)

***ஆய்த எழுத்து*** இத்திரைப்படம் 2004 ஆம் ஆண்டில் வெளிவந்த தமிழ்த் திரைப்படமாகும். மணிரத்னத்தின் இயக்கத்தில் வெளிவந்த இத்திரைப்படம் தமிழிலும் ஹிந்தியில் யுவா எனவும் வெவ்வேறு நடிகர்களைக் கொண்டு ஒரே சமயத்தில் எடுக்கப்பட்டது குறிப்பிடத்தக்கது.
# ஆய்த எழுத்து (திரைப்படம்)

## கதை

மூன்று இளைஞர்கள் பாலமொன்றில் சந்தித்துக் கொள்கின்றனர். அவர்களில் இன்பசேகர் (மாதவன்) ஓர் அடிதடிகுணம் கொண்டவன். அவன் மைக்கேலை (சூர்யா) அப்பாலத்தில் சுட்டு வீழ்த்துகின்றான். இச்சம்பவத்தை நேரில் பார்க்கிறான் அர்ஜூன் (சித்தார்த்). இதனை அனைவருக்கும் தெரிவுபடுத்துகின்றான். இச்சம்பவத்தின் பின் மைக்கேல் வைத்தியசாலையில் அனுமதிக்கப்படுகின்றான். பின்னர் மூவரும் எவ்வாறு இச்சூழ்நிலைக்கு ஆளாக்கப்பட்டனர் என்பதனை அவர்களின் வாழ்க்கைக் கதைகளை திரைப்படம் விளக்குகின்றது. கல்லூரி மாணவனான மைக்கேல் அரசியலில் நடக்கும் அநீதிகளை மக்களுக்கு விளக்கி அவர்களுக்கு விழிப்புணர்வை ஏற்படுத்துகின்றான். இதனையறிந்த அரசியல்வாதிகள் அவனைக் கொல்வதற்காக இன்பசேகரைப் பயன்படுத்துகின்றனர். இன்பசேகர் கூலிக்காக கொலை கொள்ளை போன்ற பல தீய செயல்களில் ஈடுபட்டு வருபவன். இருப்பினும் அவன் தன் மனைவி சசி (மீரா ஜாஸ்மின்) மீது அளவு கடந்த அன்பைக் கொண்டிருந்தான். கீதாவைக் காதலிக்கும் மைக்கேல் அவளைத் திருமணம் செய்வதற்காக ஆயத்தமான வேளையில் இன்பசேகரின் துப்பாக்கி குண்டுகளில் காயப்பட்டு பாலத்திற்கு அருகில் இருந்த நதியில் வீழ்கின்றான். இதனை அமெரிக்காவிற்குச் சென்று கல்வி பயில இருந்த மாணவனான சித்தார்த் தனது காதலியான மீராவைச் (திரிஷா) சந்திப்பதற்காக அவசரமாக மைக்கேலின் மோட்டார் வண்டியில் சென்ற போது மைக்கேல் சுட்டு வீழ்த்தப்படுவதைப் பார்த்தான்.
# டட்லி - செல்வா ஒப்பந்தம், 1965

**டட்லி - செல்வா ஒப்பந்தம், 1965** அப்போதைய இலங்கைப் பிரதமர் டட்லி சேனநாயக்காவுக்கும் தமிழர் தரப்பு தலைவர் எஸ். ஜே. வி. செல்வநாயகம் அவர்களுக்குமிடையே 1965, மார்ச் 24 இல் ஏற்படுத்தப்பட்ட ஒப்பந்தம் ஆகும். இலங்கையின் வடக்கு, கிழக்கில் தமிழ் மொழிப் பயன்பாட்டை ஏதுவாக்குவதும், வட கிழக்கில் அரச நில பகிர்ந்தளிப்பில் தமிழ் மொழிபேசுவோருக்கே முன்னுரிமை வழங்குவதும் இவ் ஒப்பந்தத்தின் சாராம்சங்கள் ஆகும்.
# டட்லி - செல்வா ஒப்பந்தம், 1965

## வரலாறு

1965 மார்ச் 22 இல் நடைபெற்ற பொதுத்தேர்தலில் ஐ.தே.கட்சி 66 ஆசனங்களையும் ஸ்ரீலங்கா சுதந்திரக் கட்சி 41 ஆசனங்களையும் இலங்கைத் தமிழரசுக் கட்சி 14 ஆசனங்களையும் லங்கா சமசமாஜக் கட்சி 10 ஆசனங்களையும் கைப்பற்றின. 151 ஆசனங்களில் 76 ஆசனங்கள் இருந்தால்தான் அரசாங்கத்தை நடத்த முடியும். மிகுதி ஆசனங்களுக்கு மற்றக் கட்சிகளின் ஆதரவைத்தேட வேண்டியிருந்தது. ஐ.தே.கட்சிக்கு அரசமைக்கும் பங்காளியாக தமிழரசுக் கட்சி முன்வந்தது. அதைத் தொடர்ந்து *டட்லி- செல்வா ஒப்பந்தம்* எழுதப்பட்டது.
# டட்லி - செல்வா ஒப்பந்தம், 1965

## ஒப்பந்தத்தின் முக்கிய அம்சங்கள்

- வடக்கு - கிழக்கு மாகாணங்களில் தமிழ் மொழியே நிர்வாக மொழியாகவும் ஆவணங்கள் பதிவு செய்யும் மொழியாகவும் ஏற்கப்பட்டது.
- வடக்கு - கிழக்கு நீதிமன்றங்களில் தமிழ் மொழி பாவிக்கப்பட உரிய நடவடிக்கை எடுக்க உத்தரவாதம் தரப்பட்டது.
- பிரதேச ஆட்சிமுறை மன்றங்கள் தாபிக்கப்பட வேண்டும் என்று ஏற்கப்பட்டது. அவற்றிற்கடங்கலான விடயங்கள் இரு தலைவர்களாலும் பின்னர் நிர்ணயிக்கப்படவிருந்தது.
- காணி அபிவிருத்திக் கட்டளைச் சட்டத்தின் கீழ் காணிப்பங்கீடு சம்பந்தமாகப் பின்வரும் விடயங்கள் முக்கியமாகக் கருத்துக்கெடுக்க உடன்பாடு ஏற்பட்டது.
- வடக்கு - கிழக்கு மாகாணங்களில் இருக்கும் அரசாங்க நிலங்கள் முதற்கண் அப்பிரதேசக் காணியில்லா குடியானவர்களுக்கே ஒதுக்கப்பட வேண்டும்.
- இரண்டாவதாக அவ்வாறு காணிபெற ஏற்றவர்கள் இல்லாத பட்சத்தில் வடக்கு - கிழக்கு வாழ் மக்களுக்கு ஒதுக்கப்பட வேண்டும்.
- மூன்றாவதாக நாட்டின் மற்றைய குடிமக்களுக்கு ஒதுக்கப்படலாம். ஆனால், முன்னுரித்து நாட்டில் வாழ் தமிழ் பேசும் மக்களுக்கே வழங்கப்பட வேண்டும்.
# இந்திய-இலங்கை ஒப்பந்தம், 1987

**இந்திய இலங்கை ஒப்பந்தம், 1987** அப்போதைய இந்திய பிரதமர் ராஜீவ் காந்திக்கும் இலங்கை ஜனாதிபதி ஜே. ஆர். ஜெயவர்த்தனாக்கும் இடையே யூலை 29, 1987ம் ஆண்டு ஈழத்தமிழர்களின் பிரச்சினைகளை தீர்க்கும் நோக்குடன் ஏற்படுத்தப்பட்ட ஒப்பந்தம் ஆகும். இந்த ஒப்பந்தம் இலங்கை ஒரு பல்லின, பல்மத, பல்மொழி நாடாக ஏற்று வடகிழக்கை தமிழ் முஸ்லீம் மக்களின் இணைந்த தாயகப்பிரதேசமாக ஏற்று தமிழ் மொழியை அரச மொழியாக ஏற்று மாகாண சபைகளுடான அதிகாரப் பரவலாக்கத்தை முன்வைக்கின்றது. இவ்வொப்பந்தம் மூலம் ஏற்படுத்தப்பட்ட வடகிழக்கு மாகாண சபை பின்னர் ஏற்பட்ட அரசியல் மாற்றங்களால் செயல்படாமல் போனது.
# இந்திய-இலங்கை ஒப்பந்தம், 1987

### ஒப்பந்தம்

இந்தியக் குடியரசின் பிரதம மந்திரி திரு.ராஜிவ்காந்தியும், இலங்கை ஜனநாயக சோசலிசக் குடியரசின் ஜனாதிபதி திரு.ஜே,ஆர் ஜயவர்தனவும் 1987ஆம் ஆண்டு ஜூலை 29ஆம் திகதி கொழும்பில் சந்தித்தார்கள்.
இந்தியாவுக்கும் இலங்கைக்கும் இடையிலான பாரம்பரிய நட்புறவை ஆதரித்துத் தீவிரப்படுத்தி மேலும் வலுப்படுத்துவதின் முக்கியத்துவத்தை கருத்திற் கொண்டும், இலங்கையின் இனப்பிரச்சினைக்கும் அதன் விளைவான வன்செயல்களுக்கும் தீர்வு காண வேண்டியதன் தவிர்க்க முடியாத அவசியத்தையும் இலங்கையிலுள்ள சகல சமூகங்களையும் சேர்ந்த மக்களின் பாதுகாப்பு, நழன்புரி நடவடிக்கைகள், சுபீட்சம் ஆகியவற்றை உணர்ந்தும்,  
**இந்த நோக்கங்களை நிறைவேற்றுவதற்காகப் பின்வரும் உடன்படிக்கையை இந்தத் தினத்தில் ஏற்படுத்திக் கொண்டார்கள்.**  
1. இலங்கையின் ஐக்கியம், இறைமை, பிராந்திய ஒருமைப்பாடு ஆகியவற்றைப் பேணிக்காக்க விரும்பி,  
2. இலங்கை சிங்களவர், தமிழர், முஸ்லீம்கள், பறங்கியர் ஆகியோரைக் கொண்ட பல்லின, பன்மொழி சமூகங்கள் வாழும் நாடு என்பதை உணர்ந்து,  
3. மிகக் கவனமாகப் பேணிக் காப்பாற்ற வேண்டிய தனித்தனிக் கலாசாரம்,மொழி அடையாளங்களை ஒவ்வொரு இனமும் கொண்டுள்ளதென்பதையும்,  
4. வடக்கு, கிழக்கு மாகாணங்கள் அங்கு ஏனைய இனக்குழுக்களுடன் எல்லாக் காலத்திலும் ஒன்றாக வாழ்ந்து வரும் இலங்கைத் தமிழ் பேசும் மக்களின் வரலாற்றுப்பூர்வமான வசிப்பிடங்கள் என்பதையும் அங்கீகரித்து,  
5. இலங்கையின் ஐக்கியம், இறைமை, பிரதேச ஒருமைப்பாடு ஆகிய அம்சங்களைப் பலப்படுத்த வேண்டியதன் அவசியத்தை உணர்ந்த சகல பிரஜைகளும் சமத்துவமாகவும், பாதுகாப்பாகவும், ஒற்றுமையாகவும் சுபீட்சத்துடன் தங்கள் அபிலாசைகளை நிறைவேற்றி வாழும் பல இன, பல மொழி பேசும் பல மதங்களைக் கடைப்பிடிக்கும் தன்மையைப் பேணி,  
**பின்வரும் உடன்பாட்டிற்குவருகிறோம்:**  
1. இலங்கை அரசாங்கம் அருகருகேயுள்ள மாகாணங்களை ஒரு நிர்வாக அலகாகச் சேர்த்துக் கொள்ளக்கருதும் கீழ் விவரிக்கப்பட்டவாறு வடக்கு, கிழக்கு என்று அவற்றைப் பிரிக்கும் பட்சத்தில் சர்வஜன வாக்கெடுப்பொன்றை நடத்துவது என்றும்,  
2. மாகாண சபைக்கான தேர்தல் நடத்தப்படும் திகதியில் இருந்து 3இல் தெரிவிக்கப்பட்டவாறு சர்வஜன வாக்குரிமை நடத்துவது திகதி வரையான காலப்பகுதி இடைக்காலப்பகுதியென்று கருதப்படும். 8ம் வாசகத்திற்கு அமைய சர்வஜன வாக்கெடுப்பு நடத்தப்படும் வரை தற்போதுள்ள வடக்கு, கிழக்கு மாகாணங்கள் ஒரு மாகாண சபையை உள்ளடக்கிய ஒரு நிர்வாக அலகாக இருக்கும். இத்தகைய அலகில் ஓர் ஆளுநர், ஒரு முத்லமைச்சர், ஓர் அமைச்சரவை ஆகியன செயற்படும்.
# இலங்கை அரசு விடுதலைப் புலிகள் போர் நிறுத்த ஒப்பந்தம், 2002

**விடுதலைப் புலிகள் இலங்கை அரசு போர் நிறுத்த ஒப்பந்தம், 2002** நோர்வே நாட்டின் அனுசரணையுடன் தமிழீழ விடுதலைப் புலிகளுக்கும் இலங்கை அரசுக்குமிடையே பெப்ரவரி, 2002 காலப்பகுதியில் ஏற்றுக்கொள்ளப்பட்ட போர் நிறுத்த ஒப்பந்தத்தை குறிக்கும். புலிகள் தலைவர் வே. பிரபாகரனும் அப்போதைய இலங்கை பிரதமர் ரணில் விக்கிரமசிங்காவும் இந்த ஒப்பந்தத்தில் கைச்சாத்திட்டனர்.
# திம்புப் பேச்சுவார்த்தைகள்

**திம்புப் பேச்சுவார்த்தைகள்** இந்திய அரசின் அனுசரணையுடன் இலங்கை அரசுக்கும் தமிழீழ போராட்டத்துடன் தொடர்புடைய ஈழ விடுதலை இயக்கங்கள் மற்றும் அரசியல் கட்சிகளுக்குமிடையே ஈழத்தமிழர்கள் பிரச்சினைகளுக்கு தீர்வு காணும் நோக்குடன் பூட்டான் நாட்டின் தலைநகரான திம்புவில் மேற்கொள்ளப்பட்ட பேச்சுவார்த்தைகளை குறிக்கும். இப்பேச்சுவார்த்தைகள் 1985ம் ஆண்டு ஜூலை 8இல் ஆரம்பமாகியது.  
இப்பேச்சு வார்த்தையில் தமிழர் சார்பாக பங்கு பற்றிய ஈழத் தேசிய விடுதலை முன்னணியில் தமிழீழ விடுதலைப் புலிகளும் நான்கு உறுப்பு இயக்கங்களில் ஒன்று என்பது குறிப்பிடத்தக்கது.
# பிரேமதாசா விடுதலைப்புலிகள் ஒப்பந்தம், 1989 - 1990

**பிரேமதாசா புலிகள் ஒப்பந்தம்** தமிழீழ விடுதலைப் புலிகளுக்கும் அப்போதையை இலங்கை ஜனாதிபதி பிரேமதாசாவுக்குமிடையே ஏற்படுத்தப்பட்ட உத்யோகபூர்வமற்ற ஒரு ரகசிய உடன்படிக்கையை குறிக்கின்றது. இந்திய இலங்கை ஒப்பந்தம், 1987 காரணமாக இலங்கையில் இருந்த இந்திய சமாதானப் படைகளை வெளியேற்றும் நோக்குடன் இவ்வுடன்படிக்கை அமைந்தது. இவ்வுடன்படிக்கை 1990 இறுதிப்பகுதியில் முறிவடைந்தது. தமிழீழ விடுதலைப் புலிகளாலேயே பிரேமதாசா பின்னர் கொலை செய்யப்பட்டார் என பொதுவாக கருதப்படுகின்றது.
# தீஃவ்: டெட்லி சாடோஸ்

**தீவ்ப்: டெட்லி சாடோஸ்**(thief:deadly shadows) தமிழில் **திருடன்**: பயங்கர நிழல்கள் இந்நிகழ்பட ஆட்டம் தீவ்ப் ஆட்டத் தொடர்களின் மூன்றாம் வெளியீடாகும்.முந்தைய இருபாகங்களில் இருந்தும் முற்றிலும் மாறுபட்டு தந்திரக் காட்சிகளில் அவ்விரு ஆட்டங்களிலும் சிறந்ததாக காணப்படுகின்றது.மேலும் இதனை எக்ஸ் பாக்ஸிலும் மைக்ரோசாப்ட் விண்டோஸிலும் ஆடமுடியும். தீஃப் தொடரின் மறு ஆக்கம் இடாசு மாண்ரியலால் 2014இல் வெளியானது.
# தீஃவ்: டெட்லி சாடோஸ்

## கதை

காரெட் என்பவனால் பல இடங்களின் பல திருட்டுக்கள் நடைபெறுகின்றன.இவ்வாறு காரெட் தனது திருட்டுப் பயணங்களை அரண்மனை,பாகன்களின் இடம்,பேய்களின் கப்பல்,மற்றும் பல இடங்களின் மேற்கொள்கின்றான்.இவ்வாறு இருக்கும் பொழுது இவனுக்கு இரகசிய சமூகம் ஒன்றினால் ஒரு வேலை வழங்கப்படுகின்றது.அதாவது பல இடங்களில் மறைத்து வைத்திருக்கப்பட்டிருக்கும் ஒரு பிரிக்கப்பட்ட சின்னத்தைச் சேர்த்து ஒரு இடத்தில் ஒட்ட வேண்டும்.இதனை காரட்டும் செய்கின்றான்.இவ்வாறு இவன் செய்வதை நாம் செய்வதே இந்நிகழ்பட ஆட்டத்தின் சிறப்பம்சமாகும்.
# சந்திரிகா விடுதலைப்புலிகள் பேச்சுவார்த்தைகள், 1994 - 1995

**சந்திரிகா - விடுதலைப்புலிகள் பேச்சுவார்த்தைகள், 1994 - 1995** சமாதானத்தை முன்வைத்து 1994 இலங்கை ஜனாதிபதி தேர்தலில் வெற்றி பெற்ற சந்திரிகா குமாரதுங்க தலைமையிலான இலங்கை அரசுக்கும் தமிழீழ விடுதலைப்புலிகளுக்கும் இடையான பேச்சுவார்தைகளை குறிக்கின்றது. இப்பேச்சுவார்த்தைகள் பலதரப்பட்ட எதிர்பார்ப்புக்களுடன் 1995 ஜனவரி 3இல் இருதரப்பாலும் ஆரம்பிக்கப்பட்டாலும் குறுகிய காலப்பகுதியில் இறுக்க நிலையை அடைந்தது. தமிழ் மக்களின் உடனடி அடிப்படைப்பிரச்சினைகளை அரசாங்கம் கவனிக்க மறுக்கின்றது எனக் காரணம் காட்டி விடுதலைப் புலிகள் ஏப்ரல் 19, 1995ம் ஆண்டு முன்னறிவித்தலுடன் பேச்சுவார்த்தைகளில் இருந்து விலகிக்கொண்டனர்.